ועדת הכנסת, כנסת 17, פרוטוקול מספר 11, 2006-06-05 10:00

רוחמה אברהם-בלילא: בוקר טוב חברי חברי הכנסת.

רוחמה אברהם-בלילא: אני מבקשת להתחיל ישיבה נוספת של ועדת הכנסת.

רוחמה אברהם-בלילא: על סדר היום יש לנו נושא אחד, והוא מינוי הוועדה לפניות הציבור, לאור בקשתו של חבר הכנסת סער.

רוחמה אברהם-בלילא: לאחר שהוא תיאם את זה עם כל הגורמים האופוזיציוניים, הגענו סוף סוף להסכמה ואני יכולה לומר שניתן להקים את הוועדה הזאת.

רוחמה אברהם-בלילא: כדי לעבור על זה באופן פורמלי – סעיף 17 לתקנון הכנסת קובע שהכנסת תבחר, מזמן לזמן, לפי הצעת ועדת הכנסת, ועדה לעניין מסוים שדינה לכל דבר, פרט לתקופת כהונתה, כדין ועדה קבועה, אם לא קבעה הכנסת הוראות אחרות.

רוחמה אברהם-בלילא: ועדת הכנסת מציעה להקים ועדה לפניות הציבור, כאשר סמכויות הוועדה: טיפול ומתן מענה שוטף לפניות הציבור שמגיעות לוועדה מאזרחים ומארגונים שונים.

רוחמה אברהם-בלילא: קיום קשר שוטף עם משרדי הממשלה ועם נציבי פניות ציבור בגופים שונים, תוך הבטחת זכויותיהם וסמכויותיהם לטיפול בפניות הציבור במוסדותיהם.

רוחמה אברהם-בלילא: הסדרת נושא הטיפול בפניות הציבור במוסדות הממשלתיים והציבוריים לשם קביעת נורמות טיפול אחידות ככל האפשר בין כל הגופים שעוסקים בנושא.

רוחמה אברהם-בלילא: שמירה והגנה על מקבלי שירותים ציבוריים.

רוחמה אברהם-בלילא: יצירת שיתוף פעולה עם משרדי הממשלה וגורמים שונים בניסיון להיטיב את השירות הניתן לאזרח.

רוחמה אברהם-בלילא: קיום דיונים בנושאים מגוונים הנוגעים למצוקות הפרט, הצרכנים ומקבלי השירותים הציבוריים.

ההרכב המוצע של הועדה: הוועדה תהיה בת חמישה עשר חברים: לסיעת קדימה - 3 נציגים: מגלי והבה, רוחמה אברהם ומיכאל נודלמן לסיעת העבודה-מימ"ד - 2 נציגים שאני אמורה לקבל את שמותיהם.

ההרכב המוצע של הועדה: אני מבקשת מנציג סיעת העבודה-מימד להעביר לנו את השמות מהר ככל שניתן.

ההרכב המוצע של הועדה: לסיעת ש"ס - 2 נציגים: יעקב מרגי ואמנון כהן לסיעת הליכוד - נציג אחד (במקום שני נציגים) – אני מבינה שפה עשיתם איזושהי החלפה בוועדה לביקורת המדינה.

ההרכב המוצע של הועדה: לסיעת האיחוד הלאומי-מפד"ל - נציג אחד - בנימין אלון

גדעון סער: ההחלפה היא עם עובדים זרים.

רוחמה אברהם-בלילא: ההחלפה היא עם עובדים זרים, אז למה יש פה נציג אחד, למען הפרוטוקול?

רוחמה אברהם-בלילא: חבר הכנסת יצחקי.

גדעון סער: היו לי שני נציגים, אבל נתתי אחד לאיחוד הלאומי, כדי שגם הם יהיו מיוצגים.

רוחמה אברהם-בלילא: אוקי, אז זה מה שאמרתי.

רוחמה אברהם-בלילא: לסיעת ישראל ביתנו - 2 נציגים: יוסף שגאל וסופה לנדבר לסיעת גיל – נציג אחד: אלחנן גלזר לסיעת יהדות התורה - נציג: משה גפני לסיעת חד"ש - נציג: מוחמד ברכה לסיעת בל"ד – נציג – אני מבקשת גם מסיעת בל"ד להעביר אלי את השם.

רוחמה אברהם-בלילא: הוועדה המסדרת קבעה כי ראשות הועדה תחולק בין שלוש סיעות האופוזיציה: ישראל ביתנו, האיחוד הלאומי-מפד"ל והליכוד.

רוחמה אברהם-בלילא: על פי הסיכום בין חבר הכנסת גדעון סער לנציגי האופוזיציה הוחלט שחברת הכנסת סופה לנדבר מסיעת ישראל ביתנו תכהן כיושבת ראש החל מ - 5.6.06 עד - 15.6.07.

רוחמה אברהם-בלילא: חבר הכנסת בני אלון מסיעת האיחוד הלאומי-מפד"ל יכהן כיושב ראש מ-15.6.07 עד - 15.6.09.

רוחמה אברהם-בלילא: נציג סיעת הליכוד יכהן כיושב ראש מ- 15.6.09 עד לתום הקדנציה.

רוחמה אברהם-בלילא: – אני רק מזכירה לכם, יושבי ראש הוועדות, למען הפרוטוקול, שאתם תצטרכו להגיש מכתב התפטרות ביום שנקבע על פי ועדת הכנסת ואני לא הייתי רוצה שכשנגיע ליום הזה, ניקלע לאיזשהן אי נעימויות כאלה ואחרות.

גדעון סער: סיכמנו שאנחנו יכולים להסכים בינינו על שינויים במהלך הזמן, אם כולם מסכימים.

רוחמה אברהם-בלילא: זה מקובל עלי, רק תביאו את השינויים לוועדת הכנסת.

רוחמה אברהם-בלילא: האם מקובל עלייך, חברת הכנסת לנדבר?

סופה לנדבר: מקובל.

רוחמה אברהם-בלילא: חבר הכנסת בני אלון, מכיוון שבך מדובר, אני אזכיר רק את העניין שאתה תכהן כיושב ראש הוועדה לפניות הציבור מה-15 ביוני 2007 עד ה-15 ביוני 2009.

רוחמה אברהם-בלילא: ואני רק מזכירה לאדוני שבתום הזמן המדובר תצטרך להניח מכתב התפטרות, על מנת לאפשר לנציג הליכוד להיות יושב ראש בוועדה הזאת.

בנימין אלון: בסדר.

רוחמה אברהם-בלילא: אז אני עוברת להצבעה.

בנימין אלון: רק – אפשר לפני זה?

סופה לנדבר: אנחנו שנה והם שנתיים?

רוחמה אברהם-בלילא: אתם לא יכולים לבוא אלי עם זה.

רוחמה אברהם-בלילא: זה הסיכום ביניכם.

גדעון סער: זה הסיכום.

בנימין אלון: יש לי רק הערה לפני ההצבעה.

בנימין אלון: הואיל ואתם מאשרים פה את סמכויות הוועדה וכולי – אני, בהתייעצות עם הייעוץ המשפט, הייתי מבקש שתהיה במנדט של הוועדה – כמו שנקבע בכל הוועדות האלו - חקיקה בנושאים של פניות ציבור ובנושא מעמדם של נציבי פניות ציבור בגופים שונים.

בנימין אלון: כלומר, לעגן את מעמדם.

בנימין אלון: יש ביקוש גדול לזה, אם אפשר גם להכניס את זה.

רוחמה אברהם-בלילא: מה אומרת היועצת המשפטית לצורך העניין?

ארבל אסטרחן: לוועדה מיוחדת לפי סעיף 17 יש סמכות חקיקה.

רוחמה אברהם-בלילא: אז לא צריך להוסיף את זה.

ארבל אסטרחן: לא, זה כרגע לא נמצא במנדט.

ארבל אסטרחן: אם רוצים להגיד במפורש, צריך להגיד.

ארבל אסטרחן: זה יכול לעתים לעורר קשיים לעומת סמכויות של ועדות אחרות.

בנימין אלון: תמיד צריך לתאם.

רוחמה אברהם-בלילא: חבר הכנסת אלון, אני מציעה שראשית אנחנו ניגש להקים את הוועדה הזו - - -

בנימין אלון: לא, אבל לא יהיה דיון על זה.

בנימין אלון: זה יהיה נורא מסובך.

יעקב מרגי: למה?

רוחמה אברהם-בלילא: אבל כן יהיה, כן יהיה.

רוחמה אברהם-בלילא: מכיוון – זה מה שאני עומדת להציע – מכיוון שעדיין לא הרכבתי את שאר הוועדות, זאת אומרת:

רוחמה אברהם-בלילא: נותר לנו להרכיב את ועדת סמים וועדה לזכויות של עובדים זרים.

רוחמה אברהם-בלילא: לכן, עד שאני לא ארכיב את כל הוועדות ואראה מה הדרישות של כולם – רק אז אני אביא את זה לדיון מיוחד בוועדת הכנסת.

רוחמה אברהם-בלילא: כאשר כל אחד מחברי הוועדה יוכל להביא בפני הצעות כאלה ואחרות, כדי לתקן את סמכויות הוועדה, באם נידרש.

רוחמה אברהם-בלילא: לכן, אני לא מציעה לעשות את זה כאן ועכשיו באופן פרטני, אלא ברגע שאנחנו נסיים להרכיב את הוועדות – אני מניחה שזה לא יקרה השבוע כי יש לנו תקציב – בשבוע הבא, במהלך השבוע, אנחנו נסיים להרכיב את שתי הוועדות, ולאחר מכן אני אשמח לקיים דיון בנושא, באם נידרש.

רוחמה אברהם-בלילא: מקובל על אדוני?

בנימין אלון: לא, אני חושב שזה הדיון, אבל – זה סדר היום.

בנימין אלון: את קובעת אותו.

בנימין אלון: אני מבקש, אם כן, רק שיירשם לפנייך ולפני מנהלת הוועדה שזה יהיה.

רוחמה אברהם-בלילא: אין שום בעיה, נרשם.

רוחמה אברהם-בלילא: כן.

מוחמד ברכה: הרעיון הוא די פשוט.

מוחמד ברכה: בסעיף השלישי בסמכויות: קיום דיונים בנושאים מגוונים וכולי, כולל יוזמות חקיקה.

מוחמד ברכה: זה הכל.

רוחמה אברהם-בלילא: בסדר, חבר הכנסת ברכה.

רוחמה אברהם-בלילא: את כל הנושאים נביא – כן, חבר הכנסת מרגי.

יעקב מרגי: גברתי היושבת ראש, אני חושב שזה רגע משמח ואני אומר את זה למרות יוזמות שהיו בקדנציה הקודמת לבטל את הוועדות לעניינים מיוחדים.

יעקב מרגי: כמי שהשתתף כמעט בכל הוועדות לעניינים מיוחדים בקדנציה הקודמת, אני יכול לומר לך שנעשתה שם עבודה טובה, לטובת הכלל, לטובת עם ישראל, אפילו לטובת תדמיתה של הכנסת.

יעקב מרגי: אני שמח שהזכות הזאת נפלה על ידך, ואנחנו היום מקימים את הוועדה לפניות הציבור - לגבי סופה אני מבין שזה כמו סגירת מעגל - ואני מקווה שאולי בקדנציה הנוכחית, ואם לא אז בבאה, אלה כבר לא תהיינה ועדות לעניינים מיוחדים אלא כבר ועדות מן המניין, משום שהן ועדות חשובות.

יעקב מרגי: ותבואי על הברכה.

רוחמה אברהם-בלילא: אין ספק שכל הנושא של פניות ציבור חשוב, בפרט בכל מה שקשור למוסדות ציבוריים, גופים ממשלתיים וכולי.

רוחמה אברהם-בלילא: כפי שחבר הכנסת מרגי ציין, יכול להיות שנצטרך לשקול להפוך את הוועדה הזאת לאחת מן הוועדות הקבועות בכנסת ועל כך יבואו דיונים בהמשך.

רוחמה אברהם-בלילא: אין לי צל של ספק שטיפול נכון ויאה בכל מה שקשור לפניות ציבור בגופים ממשלתיים מול הכנסת, יכול גם לשפר ולייעל את המערכת מצד אחד, ומצד שני לשפר את התדמית הכל כך לוקה בחסר של כל הגופים הממשלתיים.

רוחמה אברהם-בלילא: אנשים רבים, ביניהם גם אנשים רבים שנופלים בין הכיסאות, לא זוכים למענה, לא זוכים לטיפול, ואנחנו, כנבחרי ציבור, צריכים להיות עם יד על הדופק כל הזמן ולהיות קשובים לציבור.

רוחמה אברהם-בלילא: לכן, חברי חברי הכנסת, אני שוב אומרת: לאחר שנקים את שאר הוועדות המיוחדות, אני אשמח לקיים, במיוחד, דיון בנושא הזה, ואם יש צורך אנחנו נשלב ונרחיב את סמכויות הוועדה.

רוחמה אברהם-בלילא: אני באופן עקרוני בעד יוזמות כאלה ואחרות ובעד קידום בכל מה שקשור לנושאים של הציבור.

רוחמה אברהם-בלילא: אם למי מחברי הכנסת יש משהו להוסיף לפני שאני עוברת להצבעה, אני אשמח – כן, חבר הכנסת בן ששון.

מנחם בן-ששון: אני חושב שהנקודה האחרונה שהעלית היא נקודה מכרעת, ואין מקום טוב מוועדת הכנסת לקיים את הדיון הזה.

מנחם בן-ששון: אנחנו בלחצים של התארגנות, אפשר לחכות למושב הבא.

מנחם בן-ששון: אבל – שיושבת הראש תיזום אצלנו דיון בשאלה של תדמית, משום ש – אני אמרתי את זה בהזדמנות אחרת ברמה האישית – יש פער עצום בין מה שרואים משם למה שרואים מכאן.

מנחם בן-ששון: והדמות של הכנסת רצינית עשרת מונים ממה שהיא נראית כלפי חוץ.

מנחם בן-ששון: אז אולי גם באשמתנו אנחנו עוזרים לקלונה.

מנחם בן-ששון: צריך לחשוב על זה, ואולי צריך להתייעץ בדעתם של אנשים שמעצבים דעת קהל ולשמוע גם חוות דעה.

מנחם בן-ששון: אני רואה יום דיונים, או יותר מזה, מהותיים, שהם לא עם הצבעות, אלא נשב, נלמד, נטכס עצה, ותצא חוכמה מכאן.

רוחמה אברהם-בלילא: אני בהחלט מקבלת את עצתו של אדוני, אבל אני מוכרחה לומר שהוקמה ועדה שקשורה ומטפלת בכל מה שקשור לקוד האתי של חברי הכנסת.

רוחמה אברהם-בלילא: הוועדה הוקמה בספטמבר 2003, והיא אמורה לסיים את תפקידה, אני מניחה, לקראת ט"ו בשבט, שזהו חגה של הכנסת הקרוב.

רוחמה אברהם-בלילא: אתמול היה דיון אצל יושבת ראש הכנסת, והיא בהחלט דרשה מיושב ראש הוועדה, השופט בדימוס זמיר לסיים את העבודה הזו.

רוחמה אברהם-בלילא: מה שסיכמנו הוא שלפני הגשת המסמך הרשמי, המסמך הראשוני במסמך הזה, המסמך יועבר לכל חברי הכנסת שבוודאי ובוודאי יעירו ויאירו את כל מה שקשור לקוד האתי.

רוחמה אברהם-בלילא: אני גם אמרתי בשבוע שעבר – וזה בהחלט גורם לי לחשוב שזהו עוד נדבך מאד חשוב לגבי תדמיתה של הכנסת – כל מה שקשור להצעות החוק של חברי הכנסת, שמגישים הצעות חוק מפה ועד הודעה חדשה - למחלקה המשפטית, שעוד לא עבר חודש מיום כינונה של הכנסת, כבר הוגשו למעלה מאלף הצעות חוק, כאשר אין שום חשיבות לאיזה חוק מוגש, אלא מעניין אותנו דבר אחד: שאנחנו נראה, חברי הכנסת, כלפי הציבור, שאנחנו חרוצים ושאנחנו מסוגלים לעשות את העבודה נכון.

רוחמה אברהם-בלילא: לכן אני סבורה – אני כרגע ביקשתי ממחלקת המחקר שתבדוק מה קורה בפרלמנטים אחרים, ואני בהחלט מתכוונת להביא את זה כדיון מאד משמעותי, שיהיו בו הכרעות.

רוחמה אברהם-בלילא: אני אשמח לשמוע את כל אחד מחברי הכנסת לגבי העניין הזה, לגבי הגשת חוקים, תדמיתה של הכנסת וכולי.

רוחמה אברהם-בלילא: אני רק מבקשת דבר אחד: מכיוון שאני רואה שרוב חברי הכנסת יש להם הסכמה בעניין הזה, אשמח לקבל - עד שנערוך את יום הדיונים הזה – הצעות כתובות ורעיונות למי מחברי הכנסת שיש כאלה, כדי שכולנו נתגייס למען המטרה החשובה הזאת.

רוחמה אברהם-בלילא: הרי הכנסת הקודמת, עשתה את אחד המהלכים ההיסטוריים הגדולים ביותר.

רוחמה אברהם-בלילא: זה לא רק בנושא המדיני.

רוחמה אברהם-בלילא: היא עשתה הרבה מאד דברים, כמו למשל החוק לשוויון זכויות לאנשים עם מוגבלות – בכל מה שקשור לנכים – אבל מה קרה בפועל?

רוחמה אברהם-בלילא: זוכרים לנו מספר דברים שלא ראוי שהציבור יזכור לנו.

רוחמה אברהם-בלילא: לכן אני חושבת שהזמן הזה, הכנסת ה-17, זה זמן נכון לעשות הכל כדי לשפר את התדמית הזאת.

רוחמה אברהם-בלילא: ומכיוון שחבר הכנסת יצחקי מאד לחוץ, מכיוון שיש ועדות ויש תקציב שצריך לסיים, אני עוברת להצבעה.

רוחמה אברהם-בלילא: מי בעד ההצעה שהעלינו?

רוחמה אברהם-בלילא: מי נגד?

רוחמה אברהם-בלילא: מי נמנעים?

רוחמה אברהם-בלילא: ההצעה התקבלה פה אחד.

רוחמה אברהם-בלילא: אני מודה לכם, חברי חברי הכנסת.

רוחמה אברהם-בלילא: יום עבודה פורה.

רוחמה אברהם-בלילא: אני מאחלת לך הצלחה, ואני בטוחה שהכישורים שלך יובאו הלכה למעשה בוועדה הזאת.

רוחמה אברהם-בלילא: בהצלחה.